Mellom to punkter kan det trekkes en entydig linje. En linje kan forlenges vilkårlig i hver retning. Rundt hvert punkt kan beskrives en sirkel med en vilkårlig radius. Alle rette vinkler er like store. Hvis en rett linje skjærer to rette linjer slik at summen av de indre vinklene på samme side er mindre enn to rette vinkler, da skjærer de to rette linjene hverandre på den siden hvor de indre vinklene befinner seg, når linjene forlenges vilkårlig langt.